NER โบรกคาดกำไรไตรมาสโต 3 เท่าตัว รับปริมาณขายพุ่ง แนะซื้อเป้า 9 บาท
NER โบรกคาดกำไรไตรมาสโต 3 เท่าตัว รับปริมาณขายพุ่ง-ไตรมาส 4 โตต่อเนื่อง แนะซื้อเป้า 9 บาท
NER โบรกคาดกำไรไตรมาสโต 3 เท่าตัว รับปริมาณขายพุ่ง-ไตรมาส 4 โตต่อเนื่อง แนะซื้อเป้า 9 บาท
4 ต.ค. 2564

บล.ฟินันเซีย ไซรัส ระบุในบทวิเคราะห์วันนี้ (1 ต.ค.2564) บริษัท นอร์ทอีส รับเบอร์ จำกัด (มหาชน) หรือ NER  แนะนำ “ซื้อ” ราคาเป้าหมาย 9 บาท คาดกำไรไตรมาส 3/2564 โต 6%  เทียบไตรมาสก่อนหน้า  และโต 3 เท่าตัว เทียบช่วงเดียวกันของปีก่อน จากปริมาณขายที่ยังเพิ่มขึ้นต่อเนื่อง ขณะที่ Gross Margin ยังทำได้ดีใกล้เคียงไตรมาส 2/2564 โดยรวม Operation ยังดีมาก แต่จะมี FX Loss มาถ่วงจากบาทที่อ่อนเร็ว
โดยแนวโน้มกำไรไตรมาส 4/2564 คาดดีต่อเนื่องจากปัจจัยฤดูกาลก่อนเข้าช่วงปิดหน้ายางในไตรมาส 1 ของทุกปี คาดกำไรปี 2564 โต 80% เทียบช่วงเดียวกันของปีก่อน ปัจจุบันราคาหุ้นเทรด PE เพียง 7.6 เท่าช่วยจำกัด Downside  โดยคาดแนวรับ 7.60-7.70 บาท แนวต้าน 7.95-8//8.40 บาท